rlitschk/wikidir huggingface dataset:
Greundiek is een Gemeen in de Samtgemeen Lüh in’n Landkreis Stood. Se hett 1879 Inwahners (Stand 31. Dezember 2022). De Gemeen liggt in'n Süüdwesten vun Hamborg an de Waterkant vun de Elv in'n Olland, wat een vun de gröttsten Rebeeten för de Aaftbueree in Düütschland is. Blangen Greundiek sülvs (mit Mojenhörn) höört to de Gemeen ok en Exklaav mit de Oortsdelen Sandhörn un Sietwenn, de twüschen de Gemenen Hullern-Twielenfleet un Steenkark liggt. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Greundiek in’n Kanton Steenkark höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Steenkark in’n Kanton Jörk. De Oort hett vör 1852 de Hauptmannschop Twielenfleet in dat Grevengericht Oolland billt, weer denn von 1852 bet 1885 Deel von dat Amt Jörk un von 1885 bet 1932 in’n Kreis Jörk. 1932 is dat an’n Landkreis Stood kamen. An’n 1. Januar 1971 hett de Gemeen Greundiek sik de Samtgemeen Lüh anslaten. Liddmaten 2016: CDU: Gerd Dehmel, Johann Frese, Mareen Krüger, Rolf Lühders, Hans-Peter Rinck SPD: Karin Pfadenhauer, Hans-Heinrich Schenk Gröne: Ulrike Mohr FW: Udo Giese, Inge Massow-Oltermann, Kai Treutler –2011: Maren Köster-Hetzendorf (SPD) 2011–31.
Disse Artikel is man blots en Stubben. Du kannst Wikipedia helpen un em verbetern. Fundamentalismus is dat Torüggriepen up Normen un Weerde so as düsse oorsprünglik un faken ook algemeen begänge weren. Fundametalismus kann ook Kunstformen, Ansichten, politsche un religiöse Leren beteken. Religiöse Fundamentalismus kann ook uut Orthodoxie ruutwassen, wenn de Ansichten radikale Formen anneemt. Dat Woord stammt uut den Verenigten Staten un hadde sienen Oorsprung in den US-amerikaanschen Protestantismus to’n Beginn van den 20 Jaarhunderd un beteken religiöse Gruppen, de allens wat in de Bibel schreven steet, gans wöördlik uutdüden un dat Levend un de Sellschopp na düsse Interpretaschoon uurichten wollen. Vandage bruukt een den Begreep Fundametslimus man döörgaans veel breder un betekent jeed enen, de strikt un heel wöördlik an bestimmte Grundprinzipien fasthöölt. Vaken begriept Lüde dat Woord ook as een fiendlik Scheldwoord, de up hardleersche Ansichten, Fanatismus, obskure un unklare Blickwinkel oder sektenhaftig Bedregen hendüden kann. fundamentalism, In: Merriam-Webster. Gearchiveerd opropen den 1. Juni 2023. Now fundamentalism is a bad word: the people to whom it is applied do not like to be so called. It is often felt to be a hostile and opprobrious term, suggesting narrowness, bigotry, obscurantism and sectarianism. James Barr (1978), In: Fundamentalism,
Erst die Arbeit und dann? (op Platt so veel as „Erst de Arbeit un denn?“) is en düütsche Speelfilm-Kummedie vun 1984. Dat weer dat erste Wark vun Detlev Buck, de to dissen Film dat Dreihbook schreven hett, Speelbaas weer un ok sülvst de Hööftrull speelt hett. Gerhard Ramm, en jungen Mann, leeft op’t Land in Sleswig-Holsteen un is vun Berop her Buer. Dorna sütt ok sien Alldag ut, de bestimmt warrt dör den Üngang mit allerhand Veehtüüch – bi’t Fodern, bi’t Melken, bi’t Klauen Snieden, Rötten Jagen in’n Stall, de Söög na’n Ever bringen un wat sonst noch so anfallt. Üm mol ’n beten wat anners to beleven, beslutt Gerhard, den Avend mit Vadders Mercedes na Hamborg in’t Cadillac to föhren, en Szeen-Klub, vun den he in’t Radio höört hett. Nich eenfach, sien Vadder to övertügen, man opletzt geiht dat af vun’n Hoff – mit Diesel, den he bi’n Fründ mit de Handpump ut’n Trecker hollt un mit’n Stadtplaan op’n Schoot. In’t Cadillac markt glieks jeder, dat he vun’n Dörpen kummt un nümms will so recht wat mit em to kriegen hebben. Man, Gerhard is gor nich bang un sett sik blang de smucke un moodsch kleedte Chantalle, de em
De Biathlon-Weltmeesterschapen 2024 funnen van’n 4. bit 18. Februar 2024 in de Vysočina Arena in dat tschechisch Nové Město na Moravě statt. Nah 2013 wurrn de Titelkämpe dor to’n tweeten Mal utdragen. De Veranstaltung weer de Hööchtpunkt vun den Biathlon-Weltcup 2023/24, gung aber nich mit in de sien Wertungen (utnommen de Natschonenwertungen) in. Nové Město harr sück all ahn Spood för de Weltmeesterschapen 2019, 2021 un 2023 bewurben, bevör dat ahn en Gegenkandidaten den Toslag för 2024 kreeg. As in’n Weltcup richt sück de Antall vun de Startplätze in Sprint un Eenzel nah de Natschonenwertung vun de Vörsaison 2022/23. Anners as dor dröfft allerdings bi Weltmeesterschapen maximal veer Athleten pro Natschoon in een Rennen an den Start gahn. Utnommen vun disse Regel sünd Titelverteidiger, de en persönlich Startrecht kreegen, un Natschonalverbände, de mehr as veer Athleten ünner den Top 15 vun de Weltcup-Gesamtwertung hemm, disse kreegen fief Startplätze. So geev dat deelwies doch söss Startplätze för een Natschoon. De Weltmeesterschapen weern vun Anfang an vun ungünstig Weer beinträchtigt. Dat eerste Training an’n 5. Februar muss afseggt wurrn, wiel de Streck dör Plusgrade un starken Wind Schaden nommen harr. Wiel wegen de hooch Temperaturen kien Naturschnee in d Ümgegend leeg, hemm
Wladimir (russ'sch Владимир Ярославич, Dööpnaam Basilius (?); * 1020; † 4. Oktober 1052 in Nowgorod) werr vun 1034-1052 Först vun Nowgorod. In de russisch-orthodoxe Kark geiht an den 10. Februar sien Gedenkdag. He wurrd dar as Hilliger verehrt. Wladimir wurr in dat Jahr 1020 as Söhn vun Ingegerd vun Sweden un Jaroslaw vun Kiew baren. Sien Vadder weer vun 1019-1054 Grootförst vun dat Kiewer Riek. He wurr in dat Jahr 1034 as Först vun Nowgorod nömmt. 1038 is sien Söhn Rotislaw baren. 1042 hett he wahrschienlich tegen de Jam kämpt. In dat folgen Johr 1043 truck he mit Harald III. vun Norwegen gegen dat Byzantiensch Riek in den Oorlog un hett villicht de Stadt Chersones erobert. Na de Wokressenskij-Chronik is dat mööglich, dat he neven sien Vadder af 1048 Grootförst vun dat Kiewer Riek weer, üm Konkurrenten in de Thronfolge to bekämpen. An'n 14 September 1052 wurr de Sophienkathedrale inweeht. De Boarbeiden sünd villicht al in’t Johr 1045 anfungen worrn. Dat wurr ok en Festung in Nowgorod anleggt. An’n 4. Oktober 1052 is he in Nowgorod storven un is in de Sophienkathedrale bisett worrn. https://genealogy.euweb.cz/russia/rurik3.html https://books.google.de/books?id=m0tpAAAAMAAJ&redir_esc=y
Amalthea (ok Jupiter V) is een vun de binneren Maanden vun den Planet Jupiter, de ok al teemlich fröh opdeckt worrn is. Amalthea höört to de Jupitermaanden, de al teemlich lang bekannt sünd. Opdeckt weer de Maan an’n 9. September 1892 vun den Astronom Edward Emerson Barnard an de Lick-Sternwacht. Dat weer de eerste opdeckte Jupitermaand na de Galileischen Maanden, de 1610 funnen worrn weern. Butendem weer Amalthea ok de letzte Maand, de dör Bekieken mit’t blote Oog dör en Teleskop opdeckt worrn is. All lateren Maanden sünd op fotografsche Opnahmen funnen worrn. De Naam kummt ut de greekschen Mythologie, woneem Amaltheia en Nymph wesen is, de Zeus mit Zegenmelk groottogen hett. Vörslahn worrn is de Naam vun den franzööschen Astronom Camille Flammarion un weer ok al Johrteihnte lang in Bruuk. Man offiziell hett de Internatschonale Astronoomsche Union (IAU) den Naam eerst 1975 vergeven. Dorför weer sien vörlöpig Beteken eenfach blots Jupiter V. De middlere Afstand vun’n Jupiter liegt bi ruchweg 181.400 km. För een Ümloop bruukt de Maand üm un bi 12 Stünnen. De Bahn is en lütt beten gegen den Jupiter-Äquater neegt, nipp un nau üm 0,380°. De Exzentrizität ist mit 0,0032 ok nich övermatig groot, wat heet,
Disse Artikel is man blots en Stubben. Du kannst Wikipedia helpen un em verbetern. Polytheismus is de Gloven an meer as enen Godd. De gröttsten polytheistschen Religionen sind vandage de Hinduismus (de man ook monotheistsche Ansichten het), de traditschonelle chineesche Religioon un de Shintoismus. Taalrieke polytheistsche Religionen uut den Öllerdom givt et vandage nich meer, to’n Bispeel de ooldgreeksche Religioon, de ooldägyptsche Religion oder ook de oolde germaansche un ketlsche Religoon. Polytheismus steet vaken den Monotheismus gegenöver, den Gloven an alleen enen Godd. Man exempelwise vele Anhängers binnen den Hinduismus lövet, dat olle œre Gödder nich meer sien as de velen Aspekte van den enen Brahman, dat ene göddlike Prinzip, dat för enen Minschen schierweg nich to faten is un sik so för de Minschen as vele verscheden Gödder wiest. Butendem vereert verscheden monotheistsche Kunfesschonen in den Hinduismus alle en ander Godd as „persöönlike Form“ van den enen göddliken Prinzip, wat van buten bekeken den Indruk givt, dat de Hinduismus een heel un deel polytheistsche Religioon were. Anhängers van den Islaam stellt wedder vaken de Dreefoligheed in den Christendom in Frage un segget, dat düt Kunzept an Polytheismus denken maket. Ander bekikt wedder de Engels binnen den abrahamitschen Religionen (Judendom,
De Golden Lienwand is en düütschen Filmpries, de för Filmen verleht warrt, de in Düütschland kommerziell Spood hebbt. Bito is opstunns acht mol en Golden Lienwand för sünnere Verdeensten an Persönlichkeiten oder Instituschonen in de Filmbransch vergeven worrn. De Utteken warrt siet 1964 vun Hööftverband vun de Düütschen Filmtheater e.V. (HDF) un de Fachtietschrifft Filmecho/Filmwoche för düütsche un utlännsche Filmen vergeven, de in’t Kino spoodriek weern. Vergeven warrn kann de Golden Lienwand för avendfüllend Speelfilmen, Dokumentatschonen, Jöögd- un Kinnerfilmen, de in 18 Maanden tomindst dree Millionen Tokiekers in’t Kino lockt hebbt. De Pries geiht an de Verlehfirma vun den Film. De eerste Film, de dissen Pries wunnen hett, weer Der Schatz im Silbersee. De eerste Verlehen weer an’n 22. Januar 1964 in’n Mathäser-Filmpalast in München. Vundaag is de Vergaav unregelmatig un hangt eenfach dorvun af, wann en Film en nootwennig Tall schapt hett. De Filmpries warrt in verscheeden Kategorien vergeven, de tomeist vun de Tokiekertallen afhangt: De Golden Lienwand för 3 Mio. Tokiekers in 18 Maanden. De Golden Lienwand mit Steern för 6 Mio. Tokiekers in 18 Maanden. De Golden Lienwand mit twee Steerns för 9 Mio. Tokiekers in 18 Maanden. De Golden Lienwand mit dree Steerns för 12 Mio.
De König is en Speelkoort mit dat Bild vun en König. De Weert vun den König is tomehrst so as wenn he 13 weer. He steiht över de Daam. De Koort hett en Symbol: in Düütschland den eersten Bookstaven vun König, op Ingelsch gifft dat ok en "K" för king. Op franzöösch warrt en "R" för roi bruukt In't franzöösch Blatt hebbt de Königen en traditschonelle Bedüden: Krüüz-König: Alexander der Große Piek-König: König David Harten-König: Karl de Grote Ruten-König: Julius Caesar Koortenspelen Koorten in’t Franzöösch Blatt Tallenkoorten | Buur | Daam | König | Ass Koortensymbolen ♣ Klever (Trèfle) | ♥ Harten (Cœur) | ♠ Piek (Pique) | ♦ Ruten (Carreau) Koortenspelen Skat | Dubbelkopp
Otto Taleus Eberhard Buurman (* 10. November 1890 in Karkborgum bi Weener; † 3. März 1967 in Göttingen) was een düütschen Philologen, Dokter un Ministeriaalbeamten för Gesundheid uut Oostfreesland. He het dat 12 Banden dicke Hochdeutsch-plattdeutsche Wörterbuch auf Grundalge ostfriesischer Mundart ruutbrocht. Buurman het eerst Neephilologie in Halle un Erlangen studeerd. In de Tied twischen 1918 un 1920 deen he in den Eersten Weltkrieg un het dann van 1918 bit 1920 Medizin in Kiel, Göttingen, un Jena. In de Studientied was he Liddmaat in den Schwarzburgund-Verbund Tuiskonia Halle un C. St. V. Uttenruthia Erlangen. 1920 kreeg de in Jena siene Promotschoon as enen Dr. med. Nu maak he eerst een Medizinalpraktikum un was dann Assistenzdokter in der Diakonie-Anstalt in Bremen. 1922 het he sük as praktischen Dokter in Pesem bi Krummhörn daal. Sied Oktober 1929 was he de Kreisdokter för den Landkreis Leer. Umdat he de<i>Bekennenden Kirche</i> nöög stund, kreeg he 1938 de Baantje as Amtsdokter wied af in Liegnitz. Tiedens de Twede Weltkrieg was he in Polen, dat Düütschland besett harr, de Baas in de Gesundheidsamt van Krakau un af 1941 Unnerofdeelbaas in de Gesundheitsverwalten van den Generaalgouvernement, wo he ook Rampelsant för den Präsidenten in de Gesundheidsverwalten was.
Dat Comité flamand de France, de franzöösche Beteken för dat Fläämsche Komitee vun Frankriek, is en franzöösch Vereen, de sück as en wetenschaplich Sellschop, för dat Utforschen, de Pleeg un de Verbreeden vun de fläämsche Kultur in Franzöösch-Flannern insett, insbesünnere in den Berieken Spraak, Literatur un Historie. Dat Komitee is vun Edmond de Coussemaker an’n 10. April 1853 in Düünkarken grünnt worrn. As een vun de öllsten wetenschaplichen Sellschopen in Frankriek is dat bit hüüd aktiv. In Hazebroeck ünnerhollt dat Komitee en Fackbökeree, wo all sien egen Publikatschonen as ok Regionaalwarken opbewahrt un sammelt wurrn. Buterdem kümmert sück dat ok üm de Sammlungen vun dat Jeanne-Devos-Museum in Wormhout. de Bertrand, Raymond (1859). Mémoires de la Société dunkerquoise pour l'encouragement des sciences, des lettres et des arts. Monographie de la rue David d'Angers à Dunkerque – Comité Flamand de France, S. 310–316. Websteed vun dat Comité flamand de France Johrböker vun 1853 bit 1999 bi Gallica Berichten vun 1857 bit 2000 bi Gallica Normdaten: GND: 1082769-9 | LCCN: nr92028547 | VIAF: 126400632 | Wikipedia-Personensöök
Disse Artikel is man blots en Stubben. Du kannst Wikipedia helpen un em verbetern. Böversorbsch (egenbeteken hornjoserbšćina) is ene slaavsche Spraak. Se wurrd in dat düütsch Bundsland Sassen in de Lausitz vun de Sorben snackt. De Spraak gellt as vun’n Utsterven bedroht. Böversorbsch is ene sorbsche Spraak un wurrd snackt in den sassischen Deel vun de Lausitt vun ca. 20.000 Minschen snackt.
Gerd Christian (* 16. Juli 1950 in Griepswoold) is en düütschen Singer, de vör allen Slagers singt. Blangen siene hoochdüütschen Leder hett he ok al en Album op Plattdüütsch maakt. Christian is 1950 in Griepswoold boren un hett dor ok Platt lehrt. 1960 is he mit sien Familie na Berlin ümtagen. He hett later en Lehr as Timmermann maakt. 1971 bet 1973 hett he an de Musikschool in Friedrichshain en Utbillung to’n Singer maakt. He hett denn bi Michael Fritzen sien Fritzens Dampferband anfungen un dor sungen. Mit dat Leed Sag ihr auch keem he 1979 dat eerste Maal in de Hitparaden in de DDR. 1980 keem denn en Album mit densülven Naam rut. Dat hett sik mehr as ene Million Maal verköfft un dat Leed is sietdem ok al faken vun annere Singers in egene Versionen opnahmen worrn. 1988 hett he för dat Noorddüütsche Festival vun dat plattdüütsche Leed Leder op Platt schreven. Welk vun disse Leder sünd ok op sien plattdüütsch Album Mien Boom steiht hier mit op, dat he 1997 rutgeven hett. 2004 weer Christian ok för de Gollen Hehn nomineert. Sag ihr auch. LP, Amiga, 1980 Gerd-Christian und seine großen Erfolge. CD, Bit-Musikverlag, 1993 Mien Boom
Roger Charles Louis Guillemin (* 11. Januar 1924 in Dijon, Frankriek; † 21. Februar 2024, San Diego, Kalifornien, USA) weern en franzöösch-US-amerikaansch Biochemiker un Nobelpriesdräger för Physiologie oder Medizin. He hett wesentliche Arbeiten över den Hypothalamus un över Thyreoliberin leist. Roger Guillemin fung sien Medizinstudium 1943 an de Universität Dijon an un hett dat 1949 afslooten. He gung dornah an de Universität Montreal mit en lütt Stipendium vun Hans Selye, den he bi en Vörlesen över hormonelle Regulatschoon in‘n Organismus in Paris kennenlehrt harr. Mit sien wetenschaplichen endokrinologischen Arbeiten dor kreeg he 1953 sien Doktertitel Ph. D. in Physiologie. Ansluutend gung he as Assistenz-Perfesser an dat Baylor College of Medicine in Houston. Tosommen mit Andrew Victor Schally hett he de Billen vun Peptidhormonen in’t Gehirn opdeckt un hemm versöcht, de chemische Struktur vun CR-Hormonen uttofinnen, wat aber nich klappt hett (de Struktur hett man eerst 1981 utfunnen). Se hemm sück dornah up anner Hormone vun den Hypothalamus konzentreert. Later wurrn se johrenlang Rivalen in de Forschung un in dat Ringen um den Nobelpries, wat Nicholas Wade 1981 to sien Book The Nobel Duel verarbeiten dee. An dat Baylor College of Medicine hett he todem bit 1970 Physiologie ünnerricht. 1970 weer
Georg Kipp (* 23. Juni 1906 in Mönster; † 19. Juli 1978) weer en düütsch Politiker (SPD, KPD). He weer Afordneter in’n Landdag vun Noordrhien-Westfalen vun 1946 bet 1948. Georg Kipp wurr an'n 23. Juni 1906 in Mönster baren un hett den Beroop Tischler lehrt. He weer Liddmaat vun den düütschen Holtarbeiderverband. Van 1923 bet 1928 weer he Liddmaat vun de SPD. Nah den tweeten Weltkrieg is he mit de KPD bitreden un weer Liddmaat vun verscheeden kommunal Utschussen. An’n 19. Dezember 1946 is he Landdagsafordneter för de KPD worrn. He is in de eerste Wahlperiood op’n 23. Januar 1948 weer ut’n Landdag utscheedt. Kipp is an’n 19. Juli 1978 doodbleven. Georg Kipp in'n Landdag vun Noordrhien-Westfalen
Franzöösch-Flannern, ok Süüdflannern nömmt, is en geograafsch Rebeet ahn besünneren Verwaltensstatus. Dat umfaat en Deel vun de historsch Graafschop Flannern, de tüschen 1659 un 1713 wegen de Kriege vun Ludwig XIV. stückwies an dat Königriek Frankriek aftreden wurr. Dat Rebeet besteiht ut sowoll de Seeflannern in’n Noorden, de mit de Franzöösch-Westhoek övereenstimmt un historsch sehn fläämsch is, as ok ut de Romaansch-Flannern in’n Süüden. Siet de Neeordnung vun de franzöösch Regionen in dat Jahr 2016 hörrt Franzöösch-Flannern, de en groot Deel vun dat Noorderbezirk bedeckt, to de nee Region Böver-Frankriek. Normdaten: LCCN: n82277454 | VIAF: 137238665 | Wikipedia-Personensöök
De Daam is en Speelkoort mit dat Bild vun en Daam oder Königin. De Weert vun de Daam is tomehrst so as wenn dat en 12 weer. De Daam steiht tomehrst twischen den König un den Buer. De Koort hett en Symbol: in Düütschland en „D“ op disse Koort för Daam. Op Ingelsch warrt en „Q“ för queen bruukt. In't franzöösch Blatt hebbt de Damenen traditschonelle Bedüden: Krüüz-Daam: Argine, en Anagramm aus regina (lat. Königin) Piek-Daam: Pallas Athene, de greeksche Göttin för de Wiesheit Harten-Daam: Judit ut de Bibel as Ideal vun de Frömmigkeit Ruten-Daam: Rachel ut de Bibel as Ideal vim de Schöönheit Koortenspelen Koorten in’t Franzöösch Blatt Tallenkoorten | Buur | Daam | König | Ass Koortensymbolen ♣ Klever (Trèfle) | ♥ Harten (Cœur) | ♠ Piek (Pique) | ♦ Ruten (Carreau) Koortenspelen Skat | Dubbelkopp
Rudolf Zimmer (* 13. April 1878 in Głuchołazy; † 22. Juni 1959) weer en düütsch Politiker (DZP). He weer Liddmaat vun den Landdag vun Noordrhien-Westfalen vun 1947 bet 1954. Zimmer wurr an'n 13. April 1878 in Głuchołazy baren. He hett en Utbillen to'n Schoolmeester makt un wurr later Schoolupseher 1902 wurr he Liddmaat vun de Zentrumspartei un hörr nah den Tweeten Weltkrieg to'n Hööftvörstand vun de Partei an. Vun'n 20. April 1947 bet to'n 4. Juli 1954 weer he Liddmaat vun den Landdag vun Noordrhien-Westfalen för siene Partei. Rudolf Zimmer in'n Landdag vun Noordrhien-Westfalen
„Seel/Seele“ wiest op düsse Siet. Dat Woort hett noch annere Bedüden: kiek dorför ünner Seel (Mehrdüdig Begreep) un Seele (Mehrdüdig Begreep). Sele, ook Seel, mönsterländsch un suurländsch ook Siale, betekent je na mythsche, religöse, philosoophsche oder psycholoogsche Traditschoon un Lere vele verscheden Dinger un Ansichten. Vandage betekent Sele faken alle Geföle un Gedanken bi’n Minsche tohope. In düssen Sinne bedüd„ Sele “ meest dat like as „Psyche“, wat dat ooldgreesksche Woord för Sele is. Butendem givt et religiöse un philosoophsche Ansichten, in den Sele up een immateriell Prinzip Betog nimt, dat för enen Dreger van den Leven geld un in den Loop van de Tied ewig bestaan blivt. Faken is ook de Ansicht verknütt, de Seel könne unafhängig van dat Liev bestaan un so ook na den Dode wieder existeren. De Dood is denn de Vörgang in den sik Sele un dat Liev scheed. Dat givt Tradistschonen, de leert, de Sele were al daar, eer dat een Minsch boren werd, se leevt bloot ene Tied lang in dat Liev un bruukt dat as een Wärktüüg. Dat Liev geld denn faken as een Gefängnisse för de Sele. In velen mang so ’ne Aard Leren is de ewige Sele alleen, wat ene
11. Johrhunnert v. Chr. | 10. Johrhunnert v. Chr. | ► 1100er v. Chr. | 1090er v. Chr. | 1080er v. Chr. | 1070er v. Chr. | ► 1100 v. Chr. | 1099 v. Chr. | 1098 v. Chr. | 1097 v. Chr. | 1096 v. Chr. | ► | ►► In Copán in Honduras siedelt de eersten Jägers ut dat Volk vun de Maya
Ralf Falkenmayer (* 11. Februar 1963 in Frankfort an’n Main) is en ehmalger düütsch Footballspeler. De loopstark Middelfeldspeler fung sien Loopbahn 1975 bi SV Niederursel an, wo he bit 1982 bleev. Van 1982 bit 1987 speel he för Eintracht Frankfurt, denn bit 1989 för Bayer 04 Leverkusen, bevör he weer nah Frankfurt torüchgung un dor bit 1996 bleev. Nahdem sien Mannschap ut de Bundsliga afsteegen weer, wessel Falkenmayer to Eintracht Trier, dor keem he bit 1998 wegen Knökelbesehren blots noch up 12 Spelen. Sien Loopbahn leet he denn bi SV Niederursel utklingen, wo he bit 2007 als Spelertrainer bzw. Trainer tätig weer. Insgesamt hett Falkenmayer in 385 Bundsligaspelen 37 Doren schaaten. För de düütsch Natschonalmannschap hett he in de Johren 1984 bit 1986 insgesamt veer Lännerspelen maakt. Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8
Seel betekent Seel, Geföle un Gedanken bi’n Minschen Seel, een Sort Reep Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Seele betekent Seele, Geföle un Gedanken bi’n Minschen, Seele, (hoochdüütsch Seelow) Gemeen in den Landkreis Märksch Oderland in Brannenborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sozialistische Linkspartei betekent Sozialistisch Linkspartei (SLP), Partei in Öösterriek, Sosialistisk Venstreparti, sozialistisch Linkspartei vun Norwegen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Joseph Bill (* 12. März 1862 in Geiselhöring; † 12. August 1918 in München) weer en düütsch Richter un Politiker (DZP). Bill is as Katholiken opwussen worrn. He weer vun 1900 bet 1911 Richter in Furth in'n Woold. Van 1905 bet 1911 hörr he to de Kamer vun de Afordneten in Bayern. He hett de Zentrumspartei vertreden. Bill in de Bavariathek
PPM oder ppm is afkört för parts per million, Maatangaav för de Konzentratschoon vun Lösen un Stoffmischen, Partido Popular Monárquico, politische Partei in Portugal, Utstüermeter, Reedschap to’n Kontrolleeren un Utstüern vun Audiosignalen (Peak program(me) meter), Potain Poclain Matériel, ehmoligen franzööschen Bomaschinen- un Kraanhersteller, Portable Pixmap, Dateiformat to’n Spiekern vun Biller vun Sun Microsystems, Pulsphasenmodulatschoon, sünnere Oort Modulatschoon vun digitale Spraak. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.